16.6.2023
MT
Il-Ġurnal Uffiċjali tal-Unjoni Ewropea
C 214/133 Il-Ħamis 19 ta’ Jannar 2023
P9_TA(2023)0018
Il-protezzjoni tal-interessi finanzjarji tal-Unjoni Ewropea – il-ġlieda kontra l-frodi – rapport annwali 2021 Riżoluzzjoni tal-Parlament Ewropew tad-19 ta' Jannar 2023 dwar il-protezzjoni tal-interessi finanzjarji tal-Unjoni Ewropea – il-ġlieda kontra l-frodi – rapport annwali 2021 (2022/2152(INI)) (2023/C 214/13)
Il-Parlament Ewropew, — wara li kkunsidra l-Artikoli 310(6) u 325(5) tat-Trattat dwar il-Funzjonament tal-Unjoni Ewropea (TFUE), — wara li kkunsidra r-rapport tal-Kummissjoni tat-23 ta' Settembru 2022 bit-titolu “It-33 Rapport Annwali dwar il-protezzjoni tal-interessi finanzjarji tal-Unjoni Ewropea u l-ġlieda kontra l-frodi – 2021” (COM(2022)0482) (Rapport PIF 2021), — wara li kkunsidra r-Rapport tal-2021 tal-Uffiċċju Ewropew Kontra l-Frodi (OLAF) u r-Rapport Annwali tal-2021 tal-Kumitat ta' Sorveljanza tal-OLAF, — wara li kkunsidra l-Opinjonijiet tal-Kumitat ta' Sorveljanza tal-OLAF Nru 1/2021 tal-4 ta' Frar 2021 bit-titolu “Ir-rakkomandazzjonijiet tal-OLAF li ma ġewx segwiti mill-awtoritajiet rilevanti”, Nru 2/2021 tal-31 ta' Mejju 2021 dwar “L-arranġamenti ta' ħidma bejn l-OLAF u l-UPPE”, Nru 4/2021 tat-18 ta' Ottubru 2021 bit-titolu “L-Abbozz Preliminari tal-Baġit tal-OLAF għall-2022” u Nru 5/2021 tas-17 ta' Diċembru 2021 bit-titolu “L-analiżi tal-investigazzjonijiet tal-OLAF li jdumu iktar minn 36 xahar fl-2019”, — wara li kkunsidra r-Rapport Annwali tal-Uffiċċju tal-Prosekutur Pubbliku Ewropew (UPPE) tal-2021 ippubblikat f'Marzu 2022, — wara li kkunsidra r-riżoluzzjoni tiegħu tal-15 ta' Diċembru 2022 dwar is-suspetti ta' korruzzjoni mill-Qatar u l-ħtieġa usa' ta' trasparenza u responsabbiltà fl-istituzzjonijiet Ewropej (1), — wara li kkunsidra r-Regolament (UE, Euratom) 2020/2223 tat-23 ta' Diċembru 2020 li jemenda r-Regolament (UE, Euratom) Nru 883/2013, fir-rigward tal-kooperazzjoni mal-Uffiċċju tal-Prosekutur Pubbliku Ewropew u l-effettività tal-investigazzjonijiet tal-Uffiċċju Ewropew Kontra l-Frodi (2) (ir-Regolament tal-OLAF), — wara li kkunsidra d-Direttiva (UE) 2019/1937 tal-Parlament Ewropew u tal-Kunsill tat-23 ta' Ottubru 2019 dwar il-protezzjoni ta' persuni li jirrapportaw dwar ksur tal-liġi tal-Unjoni (3), — wara li kkunsidra r-rapport tal-Kummissjoni ta' Settembru 2021 bit-titolu “Ir-Rapport dwar id-Diskrepanza fil-VAT tal-2021”, — wara li kkunsidra d-Direttiva (UE) 2017/1371 tal-Parlament Ewropew u tal-Kunsill tal-5 ta' Lulju 2017 dwar il-ġlieda kontra l-frodi tal-interessi finanzjarji tal-Unjoni permezz tal-liġi kriminali (4) (id-Direttiva PIF), — wara li kkunsidra r-rapport tal-Kummissjoni tas-6 ta' Settembru 2021 dwar l-implimentazzjoni tad-Direttiva (UE) 2017/1371 tal-Parlament Ewropew u tal-Kunsill tal-5 ta' Lulju 2017 dwar il-ġlieda kontra l-frodi tal-interessi finanzjarji tal-Unjoni permezz tal-liġi kriminali (COM(2021)0536),
(1) (2) (3) (4)
Testi adottati, P9_TA(2022)0448.
ĠU L 437, 28.12.2020, p. 49.
ĠU L 305, 26.11.2019, p. 17.
ĠU L 198, 28.7.2017, p. 29.